Senati amerikan miratoi një buxhet shpenzimesh prej 1,1 trilion dollarësh, pas disa ditë manovrash politike dhe kërcënimeve për mbyllje të qeverisë federale, në rast të mosmiratimit të tij.
Projektbuxheti, i miratuar mbrëmë vonë me 56 vota pro dhe 40 kundër, financon qeverinë gjatë vitit të tanishëm fiskal. Projekt-ligji do të dërgohet tani në Shtëpinë e Bardhë, ku presidenti Barack Obama ka thënë se do ta kthejë në ligj.
Senatori republikan nga Teksasi Ted Cruz, i cili ka aspiron të marrë pjesë në garën e ardhshme presidenciale, kishte kërkuar të hidhej në votë një propozim për të shkurtuar fondet e buxhetit që mund të përdoreshin për një urdhër ekzekutiv të Presidentit Obama mbi emigracionin.
Megjithatë, manovrat procedurale bënë që udhëqësi i shumicës demokrate të senatit Harry Reid, senator demokrat i Nevadës, të kalojë në senat një numër emërimesh të propozuara nga Presidenti Obama. Përndryshe, miratimi i tyre do të ishte shumë më i vështirë në janar, kur republikanët të marrin kontrollin e Senatit.